HR
C 255 A/4
Službeni list Europske unije
20.7.2023.
Nakon zapošljavanja uspješni kandidati morat će dokazati svoje vještine i kompetencije, one opće, kao i one povezane s određenim područjem, na jednom od jezika EUIPO-a.
Stoga se glavni aspekti odabira moraju organizirati na tom jeziku.
Zbog tehničkih razloga i u svrhu usklađene provedbe testiranja, upute za testiranje, IT sučelje za provedbu testova i komunikacija s nadzornicima bit će na engleskom.
U pozivima kandidatu i na internetskim stranicama EUIPO-a bit će objavljena poveznica s prijevodom tih uputa i relevantnih prikaza izgleda ekrana u tom IT sučelju na pet jezika EUIPO-a. 4.3.
Faze natječaja 4.3.1.
Prijava Za prijavu kandidat mora imati EPSO račun.
Kandidati koji još nemaju EPSO račun morat će ga otvoriti.
Kandidati za sve svoje prijave moraju koristiti isti EPSO račun.
Kandidati moraju prijavu podnijeti elektronički na EPSO-ovu portalu (4) do 29. kolovoza 2023.
do 12 sati (podne) prema srednjoeuropskom vremenu.
Potvrđivanjem prijave kandidati izjavljuju da ispunjavaju sve uvjete iz rubrike „Uvjeti za prijavu”.
Nakon što prijavu potvrde, više je ne mogu mijenjati.
Kandidati su dužni prijavu ispuniti i potvrditi u zadanom roku.
Do 2. listopada 2023.
u 12 sati (podne) po srednjoeuropskom vremenu kandidati moraju na svoj EPSO račun učitati skenirane preslike dokumenata kojima potkrepljuju svoje izjave iz obrasca za prijavu.
4.3.2.
Testiranje Svi kandidati koji potvrde svoj obrazac za prijavu do roka utvrđenog u ovoj obavijesti bit će pozvani na polaganje niza testova.
(a) Testovi zaključivanja Testovi sposobnosti zaključivanja kandidata organizirat će se na sljedeći način:
Test
Jezik
Pitanja
Trajanje
Bodovni prag
Verbalno zaključivanje
Jezik 1
20 pitanja
35 min.
10/20
Numeričko zaključivanje
Jezik 1
10 pitanja
20 min.
Apstraktno zaključivanje
Jezik 1
10 pitanja
10 min.
Numeričko i apstraktno zaključivanje zajedno: 10/20
Za uspješno polaganje testova zaključivanja kandidat mora ispuniti oba sljedeća uvjeta: prijeći bodovni prag od najmanje 10/20 u testu verbalnog zaključivanja i prijeći kombinirani bodovni prag od najmanje 10/20 u testovima numeričkog i apstraktnog zaključivanja.
Testovi su osmišljeni za odabir kandidata s dovoljnom razinom sposobnosti zaključivanja.
Ti su testovi eliminacijski, što znači da, iako kandidati moraju prijeći bodovni prag da bi ostali u natječaju, postignuti bodovi neće se uračunati u konačnu ukupnu ocjenu (vidjeti točku 4.3.3.).
Ako kandidat ne prijeđe bodovni prag na testovima zaključivanja, neće se ocjenjivati ni njegovi ostali testovi (računalni test iz relevantnog područja s višestrukim izborom odgovora i studija slučaja) i on neće dobiti obavijest o rezultatima.
(4)
https://epso.europa.eu/hr/job-opportunities/open-for-application